NaiveNeuron/SloPal huggingface dataset:
Žitňanská, Jana, poslankyňa NR SR (2023-03-14):
Ďakujem veľmi pekne. Len v stručnosti iba nadviažem na to, čo bolo povedané. Naozaj tá situácia, žiaľ, ešte aj dnes je taká, že mnohí lekári aj zdravotné sestry sú preťažené. To sme si všetci toho vedomí, to znamená, že tiež aj zo strany rodičov by malo byť chápané, alebo teda mali by to brať do úvahy, že nie vždy lekári alebo sestry majú čas nejak rozsiahlejšie sa venovať, hoci opäť, tá informovanosť je úplne základom toho, aby tá dôvera bola. Ale druhá vec je, čo ma najviac mrzí, je to, že veľakrát tam nejde ani o dĺžku času, ale o ten spôsob, akým sa komunikuje. A obzvlášť teda tie skúsenosti, ktoré mi tlmočili rodičia detí so zdravotným postihnutím, alebo keď diagnostikovali teda zdravotné postihnutie tesne po pôrode alebo teda ešte počas tehotenstva, že tam ako keby sa vytratila v niektorých prípadoch taká ľudskosť, taká empatia, že v podstate medzi dverami je oznámené, že však jáj, to je to dieťa s tým Downovým, ahá, tak ... No, ja by som naozaj chcela apelovať na to, a sme sa o tom aj bavili a opäť, tiež to bol jeden z tých okrúhlych stolov, kde sme si sľúbili, že sa na tom viacej popracuje, aby aj na školách budúci lekári, aby aj v rámci kontinuálneho vzdelávania lekári mali možnosť sa oboznámiť s tým, že ako komunikovať, ako citlivo oznámiť, že tá diagnóza je proste taká, aká je, že ten váš príbuzný zomiera, že možno poučenie o tom, že okej, v tomto prípade by bolo fajn sa zamyslieť nad tým, že môže darovať orgány. Akože to sú všetko témy, ktoré ale vy potrebujete ako ten, ktorý dostáva tie informácie, nejako spracovať a je veľmi dôležité, aby tí lekári aspoň na toto si našli ten spôsob a ten čas. Ďakujem.
Hargaš, Ján, poslanec NR SR (2024-10-29):
Ďakujem, ja len faktická, aby som teda doplnil fakty, ktoré povedal pán Szalay. Tých 50-60 vyhodených miliónov, to sú dôsledky informatizácie za vlády pána digitálneho lídra Pellegriniho a pána ministra súčasného Rašiho, takto tu fungovala digitalizácia v oblasti zdravotníctva. A áno, NCZI je problém, myslím, že je trochu, tu by som si dovolil nesúhlasiť s vami, také radikálne riešenie, že vypáliť to plameňometom, s tým sa úplne nezhodujem, pretože sa tam odviedlo kus dobrej roboty na to, aby sa nejakým spôsobom stabilizovalo, to by som nikdy nepovedal, že ja budem obhajovať NCZI, pretože sme si s nimi tiež užili svoje, ale ja nie som úplne za radikálne riešenie, len som teda chcel doplniť fakticky váš príhovor, že tie rozhádzané peniaze, tak to je výsledok bačovania za minulých vlád SMER-u, ktoré sa, ako dnes vidíme, stále s nami nejakým spôsobom nesú a obmedzujú schopnosť štátu prinášať nové riešenia, rýchlejšie. Ďakujem pekne.
Lehotský, Tomáš, poslanec NR SR (2023-06-13):
Ďakujem veľmi pekne. Pán Blaha, pre prekrúcačov histórie, akým ste vy a vám podobní zo strany SMER a iných, je to zrejme neustále potrebné opakovať. Ale teda najväčším bezpečnostným rizikom pre túto krajinu nie je to, že podporujeme Ukrajinu humanitárne aj vojensky, ako ste hovorili vy, ale najväčším bezpečnostným rizikom pre túto krajinu je pokľaknúť pred brutálnou silou teroristického štátu, akým Rusko je dneska. A to presne robíte vy tým, že hovoríte o falošnom mieri, tým, že vyzývate k tomu, aby Ukrajina prestala vlastne bojovať a uspokojila sa s tým, že si silnejší štát uchmatne časť toho slabšieho. Ak Rusko nebude zastavené a v tejto chvíli to, bohužiaľ, vyzerá tak, že bude musieť byť zastavené vojensky, tak sa nezastaví na Ukrajine, bude pokračovať do Pobaltia, bude pokračovať na Slovensko, do Poľska, stačí len počúvať to, čo ruskí politici hovoria, pán Blaha, oni hovoria presne toto. A dôvodom, prečo teda je potrebné Ukrajine pomáhať aj vojensky, nie je to, že Slovensko chce zabíjať ruských vojakov, že Poľsko chce zabíjať ruských vojakov, ale to, že Rusko sa rozhodlo zabíjať ukrajinských vojakov, že sa rozhodlo zabíjať ukrajinských civilistov, ničiť civilnú infraštruktúru a podobne. A Ukrajinci teda dneska bojujú za svoju slobodu a bojujú aj za vašu slobodu, pán Blaha, tak ako za vašu slobodu bojovali aj naši starí rodičia v Slovenskom národnom povstaní, tou vašou logikou by vlastne v tom povstaní nemali bojovať, mali sa vzdať nacistickému Nemecku, pokľaknúť pred ním. Taký ste vy vlastenec, pán... (Prerušenie vystúpenia časomerom.)
Laurenčík, Milan, podpredseda NR SR (2022-06-16):
Ďakujem, pán poslanec, jedna faktická poznámka na vaše vystúpenie. Pán poslanec Tomáš Lehotský, nech sa páči.
Pellegrini, Peter, predseda NR SR (2015-02-18):
Nech sa páči, Igor Hraško.
Marosz, Ján, poslanec NR SR (2017-12-12):
Ďakujem za slovo. V rozprave vystúpil pán poslanec Osuský a pán poslanec Dostál. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Blanár, Juraj, poslanec NR SR (2019-06-25):
Vážená pani poslankyňa, ja som sa už k niektorým argumentom vyjadroval, ale predsa len ešte raz poviem jeden z tých argumentov, kde navrhujete vypustiť § 3 ods. 2 písm. c) že „v štátnom jazyku sa vedie celá úradná agenda (matriky, zápisnice, uznesenia, štatistiky, evidencie, bilancie, úradné záznamy, informácie pre verejnosť a podobne), agenda cirkví a náboženských spoločností určená pre verejnosť. Tým nie je dotknuté používanie jazykov národnostných menšín podľa osobitného predpisu“, myslí sa tým zákon o používaní jazykov národnostných menšín. Avšak oblasť vedenia krstných a sobášnych listov, ako aj cirkevnej agendy s účinkami v civilnom práve je vyslovene povolená odporúčaniami vysokého komisára OBSE z Oslo z roku 1998 ako agenda, kde môže štát určiť vedenie tejto dokumentácie v štátnom jazyku. V žiadnom prípade agenda cirkvi nie je jazyk komunikácie cirkvi s verejnosťou. Čiže podľa vás je potrebné toto zrušiť. Nemožno si jednoducho zamieňať komunikáciu s verejnosťou s agendou cirkvi, to sú dve rôzne veci.
Laššáková, Jana, podpredsedníčka NR SR (2012-06-27):
Pán poslanec Bastrnák, nech sa páči.
Uhrík, Milan, poslanec NR SR (2018-02-07):
Pán poslanec Dostál, ja som zvedavý, že či by ste takto isto vystupovali v parlamente, keby vás nahradí v parlamente nejaký imigrant Dikambe Motumbo z Mozambiku, ktorý by zobral vaše pracovné miesto. Či by ste tiež hovorili o tom, že je to správne a treba týmto spôsobom postupovať. Ale s niektorými pasážami vášho vystúpenia sa dá súhlasiť, tak ako sa aj s niektorými nedá súhlasiť. Určite je pravda to, čo ste hovorili o tom, že SMER účelovo spája nejaké pozitíva v tomto návrhu zákona s vyslovenými negatívami a bez akéhokoľvek citu pre nejaké dlhodobejšie národnohospodárske plánovanie. Oni to robia účelovo tak a potom tá debata aj tak vyzerá, že my hovoríme o tých negatívach, oni stále rapkajú dokola tie pozitíva a vlastne to nikam nevedie, len sa mikrofóny zoderú. Určite si nemyslím, že je správnym opatrením otvárať slovenský pracovný trh. Možno z krátkodobého hľadiska je to nejaká náplasť na problémy podnikov, zamestnávateľov, ale z dlhodobého hľadiska je to určite krok vedľa. Z dlhodobého hľadiska treba určite v prvom rade podporovať pôrodnosť, rodinnú politiku, sociálnu politiku tak, aby sa rodilo viac slušných a pracujúcich, pracovitých ľudí. Čo sa týka tých zdrojov ekonomického úspechu, o ktorých ste hovorili, že v zahraničí boli pracovní imigranti zdrojmi ekonomického úspechu, tak ja si myslím, že do istej miery áno, do istej miery aj nie, lebo napríklad na Slovensku tí ekonomickí imigranti pracujúci za podpriemerné mzdy blokujú rast miezd pre slovenských zamestnancov. To je jednoducho pravda. Slovensko už nie je lacnou krajinou a Slováci, to bola naša hlavná komparatívna výhoda voči okoliu, Slovensko už nie je lacnou pracovnou krajinou, pretože už ani nemôže byť krajinou s lacnou pracovnou silou, lebo tie životné náklady sú jednoducho tak vysoké, že sa nedá robiť za také nízke ceny, za aké sa dalo robiť doposiaľ. Čiže jednoznačne, jednoznačne treba trošku zregulovať ten trh a nech zamestnávatelia začnú zdvíhať platy.
Cmorej, Peter, poslanec NR SR (2021-01-29):
Ďakujem pekne za slovo. V prvom rade sa vám, kolegovia, ospravedlňujem, dcéra mala ráno očkovanie, tak som strážil syna, tak som trošku nestíhal. Včera sme riešili, ako pokutovať tých, ktorých sme doteraz nemohli. Riešili sme, ako ich odťahovať, a teraz budeme riešiť, že čo odťahovať. Teda autá, ktoré nie sú spôsobilé na prevádzku na cestnej komunikácii, čo sú napríklad aj také autá, ktoré nemajú ŠPZ-ku, čo sme tiež včera riešili. Zároveň sa vám, kolegovia, ospravedlňujem, že toto je tretí, tretia novela zákona o cestnej premávke, ktorá, keby sme to stihli ešte včera, tak to by bol asi nejaký rekord, že tri novely riešime za jednu hodinu. Boli to tri témy, ktoré boli všetky náročné na komunikáciu, robili sme to tri tímy, takže bolo ťažké sa zladiť. Ku samotnému zákonu. Dnes, keď máme niekde na parkovisku vrak, tak samospráva, respektíve správca cestnej komunikácie musí postupovať podľa zákona o odpadoch, to znamená, musí najprv požiadať, teda musí vyzvať na odstránenie, musí požiadať následne odbor životného prostredia na okresnom úrade, aby prehlásil dané nepojazdné vozidlo za vrak. To je pomerne zdĺhavé, nie vždy sa to podarí, nie vždy takto okresný úrad rozhodne a výsledkom je, že každá samospráva vie o desiatkach, vo veľkých mestách o stovkách áut, ktoré nepohnuto stoja na parkoviskách niekedy aj celé roky. My sme sa rozhodli vytvoriť k tomuto alternatívu v zákone o cestnej premávke a to tak, že dáme správcovi ciest a parkovísk, im dáme oprávnenie, aby mohli odtiahnuť také auto, ktoré nie je spôsobilé na prevádzku na cestnej komunikácii. To, že či auto je spôsobilé alebo nie je spôsobilé, sa nebude tiež posudzovať len tak ledajako, ale na to máme v zákone presne vymedzené, že aké auto nie je spôsobilé prevádzky. A to z takých najznámejších dôvodov je, keď nemá ŠPZ-ku, keď nemá emisnú kontrolu alebo keď nemá technickú kontrolu, prípadne je pozmenená originalita. V takýchto prípadoch bude môcť po tejto novele zákona správca komunikácie takéto auto naložiť a odniesť ho niekde na zberné parkovisko. Zdôrazňujem, že nijako sa nenaburáva alebo nijako nezasahujeme do dnešnej úpravy vyhlasovania takéhoto vozidla za vrak, ak následne bude chcieť ten správca cesty ten daný automobil zlikvidovať, bude musieť postupovať presne tak isto ako doteraz. Takže jediné, čo meníme, je, že tieto automobily budeme môcť z tých parkovísk, kde zavadzajú ostatným a zaberajú parkovacie miesta, tak ich budeme môcť odniesť niekam, kde zavadzať nebudú. Takže toľko v stručnosti k nášmu návrhu zákona. Ďakujem.
B. Bugár, podpredseda NR SR: (2006-04-19):
Pristúpime k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade (tlač 1532). Dávam slovo predsedovi výboru pre financie, rozpočet a menu poslancovi Pálovi Farkasovi, aby za skupinu poslancov návrh zákona odôvodnil. Nech sa páči, pán predseda.
Pleštinská, Zita, poslankyňa NR SR (2021-12-02):
Ďakujem, pán predsedajúci. Ďakujem, pán predseda Boris Kollár, za tvoje vystúpenie. Aká je hodnota ľudského života. Len 500 eur? Situácia je veľmi vážna a dramatická, COVID-19 kosí ľudské životy, zomierajú naši blízki, zomierajú naši priatelia. Pätnásťtisíc ľudských životov, ktoré si zobral covid, nám nestojí za to, aby sme takýmto návrhom zákona zachránili životy tých, ktorých zdravie je najviac ohrozené? Keď schválime tento návrh zákona, 870-tisíc dôchodcov dostane 500 eur a 100 eur na energie. Keď sa nám z 380-tisíc nezaočkovaných dôchodcov podarí očkovaním zachrániť aj niekoľko životov, rozhodli sme sa správne, keď za vládny návrh zákona, ktorý predkladá minister financií, zahlasujeme. Keď sa nám podarí odbremeniť zdravotníkov, ktorí sú vyčerpaní, ktorí sú v nezávideniahodnej situácii, nestojí nám za to, aby sme investovali do človeka 60+ investíciu 500 eur, aby sa zaočkoval? Ja patrím do skupiny 60+ za zodpovedných a som trikrát zaočkovaná, prosím vás, tí, ktorí nie ste zaočkovaní, zaočkujte sa proti covidu-19, ochránite seba, svojich blízkych, odbremeníte zdravotníkov, umožníte, aby nemocnice mohli robiť úkony a bielu medicínu pre svojich pacientov. Ďakujem.
Remišová, Veronika, poslankyňa NR SR (2017-10-18):
Určite sa dá súhlasiť s tým, že štát by si mal vyberať tých najlepších právnikov, hlavne v komplikovaných sporoch. Čo sa týka advokátskej kancelárie pána Bžána, tak ona práveže bola tá najdrahšia z tých troch ponúk. Pán Bžán bol práve ten najdrahší. Čiže štát si nevybral najlacnejšiu alternatívu. A teraz k otázke, že aká odmena by bola primeraná. Áno, to je, myslím, že dobrá otázka, ktorú si treba zodpovedať. Ale myslím si, že tu nám dáva také vodítko napríklad ministerstvo financií, ktoré, ako som už spomínala, za porovnateľne náročný spor, ja by som dokonca povedala, že náročnejší spor, predmet sporu s porovnateľnou hodnotou zaplatilo 3 mil. so všetkým a objednalo si teda služby jednej z najvýznamnejších svetových právnických kancelárií, ktorá má, myslím, že okolo 1 200 právnikov. Čiže ak si jedno ministerstvo, konkrétne ministerstvo pána Kažimíra, dokáže vybrať si dobrú kanceláriu, vyhrať spor a zaplatiť 3 mil. eur, ja nevidím, prečo druhé ministerstvo, hospodárstva, si musí vybrať kanceláriu, dobre, vybralo si pána Bžána, najdrahšia kancelária, fajn, ale musí za porovnateľné služby zaplatiť alebo podpísať odmenu na 77 mil. eur, podielovú odmenu 10 % či 11 %. Takže toto je tá obrovská diskrepancia medzi tým, ako si objednáva štát a rôzne ministerstvá právnické služby. A ja súhlasím s tým, že, áno, táto schôdza by mala byť hlavne o tých riešeniach, ktoré očakávam od pána ministra hospodárstva, od pani ministerky Žitňanskej, aby nám povedali, ako zabránia tomu, aby sme tu mali viac takých príkladov ako ministerstvo financií... (Prerušenie vystúpenia časomerom.)
V. Mazúrová, poslankyňa: (2009-06-18):
Návrh bol podaný v lehote určenej § 72 rokovacieho poriadku,  t. j. 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 zákona o rokovacom poriadku a zaradil ho na rokovanie 39. schôdze Národnej rady. Konštatujem, že návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. V zmysle pripojenej doložky zlučiteľnosti problematika návrhu nie je v práve Európskej únie upravená. Stanovisko ministerstva financií potvrdzuje, že návrh nemá vplyv na rozpočet verejnej správy či na zamestnanosť, životné a podnikateľské prostredie. Pokiaľ ide o obsah a zámer zákona, zastávam stanovisko, že nejde o problematiku, ktorú je potrebné upraviť zákonom. A preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o predloženom poslaneckom návrhu zákona. Pán predsedajúci, otvorte, prosím, rozpravu.
Remišová, Veronika, poslankyňa NR SR (2024-02-27):
Pán predsedajúci, ešte raz vás žiadam (ruch v sále), aby ste zvážili prestávku, keďže ste dali rokovanie, ste dali nepretržité až do polnoci alebo do rána, až do úplného prerokovania bodu a zároveň nedávate ani obednú prestávku. Takže ešte raz vás žiadame, aby ste zvážili, ako sa to v slušnej spoločnosti patrí a ako je nová politická kultúra, ktorú chcete zaviesť, aby ste zvážili normálne prestávku na obed, keďže ste predĺžili rokovanie až do, v podstate do rána.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 141, za 34, proti 40, zdržalo sa 67 poslancov. Návrh nebol schválený. Prosím teraz spravodajcu pána poslanca Sopka, aby uviedol hlasovanie v prvom čítaní o návrhu poslancov Petrík a Beblavého na vydanie zákona o zabezpečení predškolskej starostlivosti (tlač 1171). (Hlasovanie o návrhu poslancov Národnej rady Slovenskej republiky Simony Petrík a Miroslava Beblavého na vydanie zákona o zabezpečení predškolskej starostlivosti a o zmene a doplnení niektorých zákonov , tlač 1171.)
Tomáš, Erik, poslanec NR SR (2023-05-18):
Pani kolegyňa Krištúfková, chcem hneď na úvod povedať, že, samozrejme, tento návrh podporíme, a vítame, považujeme za správne nečakať v tomto období vysokého zdražovania až na 1. január a je dobre, že sa predradí už ten zvýšený rodičovský príspevok v tomto roku. A oceňujem to aj preto, že za našej predchádzajúcej vlády ten rodičovský príspevok, bolo s ním konečne pohnuté a bol naozaj výrazne zvýšený. Viete dobre, v tom čase pre pracujúcich rodičov o 150 eur skokovo, pre nepracujúcich o 50. A ten druhý dôvod, pre ktorý ma to teší, že aj vďaka, samozrejme, hlasom všetkých strán, ktoré to podporili, prešiel na tejto schôdzi zákon strany HLAS – sociálna demokracia, ktorého pointou je to, že v prípade, že rodič nedokáže umiestniť dieťa v materskej škole verejnej, tak bude dostávať rodičovský príspevok. Tak som rád, že od septembra tento rodič bude dostávať zvýšený rodičovský príspevok. Ďakujem pekne.
Ďuriš Nicholsonová, Lucia, podpredsedníčka NR SR (2017-10-10):
Ďakujem veľmi pekne, pán poslanec Dostál. Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa dvaja páni poslanci: pán poslanec Krajniak, pán poslanec Jurzyca. Pán poslanec Krajniak, nech sa páči, máte slovo.
Žiga, Peter, podpredseda NR SR (2024-09-26):
Pán poslanec Galek.
Nehézová, Jana, poslankyňa NR SR (2016-05-25):
Dobrý deň. V rozprave vystúpil jeden poslanec, poslanec Rajtár, a konštatujem, že nebol podaný žiadny pozmeňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Poliačik, Martin, poslanec NR SR (2011-09-14):
Pán kolega Paška, to nie je nová pravica, to je naozaj nová politika. A nová politika je to v tom, že tu pred vás predstupujú autentickí ľudia, ktorí rozprávajú síce možno niekedy jazykom obyčajného človeka, ale sú ochotní tým jazykom priznať si chybu. Ľudia, ktorí sa snažia k ľuďom priblížiť, chápať ich. A už len keď sa pozriete na to, ako sa predlžuje materská, tak určite nemôžete ani túto vládu, ani premiérku tejto vlády obviniť z toho, že sociálne nemyslí. Sú to ľudia, ktorí, ak počujú aj tvrdé slovo, tak sa ho snažia pochopiť a nezačnú sa hneď oháňať zvolávaním grémia len preto, že im dochádzajú argumenty. Ďakujem veľmi pekne.
Pellegrini, Peter, predseda NR SR (2015-07-01):
Na vaše vystúpenie sú dve faktické poznámky. Nech sa páči, pán poslanec Jarjabek.
K. Tóthová, poslankyňa: (2009-04-16):
Ďakujem za pozornosť.
Šeliga, Juraj, podpredseda NR SR (2020-09-18):
Ďakujem pekne. Tretím bodom tejto spoločnej rozpravy bude návrh skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Návrh má tlač 229 a návrh na jeho pridelenie na prerokovanie výborom je v rozhodnutí č. 219. Dávam slovo pánovi poslancovi Osuskému, aby za skupinu poslancov tento návrh uviedol. Ďakujem. Pani Remiášová, rovnako ďakujem. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 229.)
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145, za 77, proti 19, zdržalo sa 48 poslancov, 1 nehlasoval. Návrh sme schválili. Nech sa páči, pán poslanec Ježík, ako spravodajca uveďte hlasovanie v prvom čítaní o vládnom návrhu zákona o ochrane oznamovateľov protispoločenskej činnosti (tlač 1197). (Hlasovanie o vládnom návrhu zákona o ochrane oznamovateľov protispoločenskej činnosti a o zmene a doplnení niektorých zákonov , tlač 1197.)
Blanár, Juraj, podpredseda NR SR (2023-06-22):
Dobre, môžete odôvodniť druhý.
Števulová, Zuzana, poslankyňa NR SR (2024-01-08):
Ďakujem vám, pani poslankyňa Kolíková, za váš výborný príspevok. Ste nakoniec bývalá ministerka spravodlivosti, s rezortom spravodlivosti sa dlhodobo spája vaša kariéra, čiže ja som vôbec nepochybovala o tom, že nám podrobne vysvetlíte, v čom je problematické toto skrátené legislatívne konanie, ako aj samotná novela Trestného zákona a rušenie Úradu špeciálnej prokuratúry. A ja sa len divím, že keď vlastne táto novela aj proces jej prijímania je podrobený kritike jednak rešpektovanou bývalou ministerkou spravodlivosti, aj druhým ministrom spravodlivosti pánom Karasom, že vlastne táto vláda a minister spravodlivosti, ktorý tu s nami sedí v sále, sa v podstate nezdvihne a nepožiada o slovo a aktívne a oduševnene neháji túto novelu, ktorú ste vo svojom príspevku tak podrobne skritizovali, a verím, že aj ďalej kritizovať budete. Ja naozaj by som čakala od vlády, ktorá si stojí za tým, od každého jedného jej ministra a ministerky, poslanca a poslankyne, že v... čelom, tvárou v tvár takejto kritike od bývalej ministerky spravodlivosti budú tento paškvil hájiť, ale to sa tak nedeje. A veľmi ma zaujalo aj to, čo si povedala o tom, ako táto vláda pomáha páchateľom a kašle na chudobných, pretože, však si povedzme, že suma životného minima je momentálne 268,88 eur, ale tá horná hranica, kedy chudobný človek dostane bezplatnú právnu pomoc z centra právnej pomoci, čo je tiež pod rezortom spravodlivosti, je len 430 eur. Čiže ľudia, čo zarábajú medzi 430 až 700 eur, nemajú nárok na bezplatnú právnu pomoc, ale keď niečo ukradnú, tak to bude v pohode. Super.
Zmajkovičová, Renáta, podpredsedníčka NR SR (2014-06-04):
Pán poslanec Zajac.
Grendel, Gábor, poslanec NR SR (2016-10-14):
Ďakujem za slovo. Škoda, že pán minister financií odišiel, pretože ako pri predchádzajúcich svojich materiáloch hovoril, bol až prekvapený z tej predvianočnej atmosféry, tak príchodom tejto správy sa tá predvianočná atmosféra skončila. Pre mňa osobne je táto správa dôkazom toho, že keď už nemáme vládu pre rozpočtovú zodpovednosť, tak máme aspoň Radu pre rozpočtovú zodpovednosť. A vďaka za ňu.
J. Brocka, poslanec: (2004-10-22):
Ten problém demografického vývoja, a ten je nielen na Slovensku, ten je aj v Európe, je, že sa mení správanie obyvateľstva. Dnes ten ideál byť už dávno, už dávno neplatí. Dnes je ideálom mať čo najviac čo najrýchlejšie. Dnes je dieťa prekážkou v napredovaní vo svojej odbornosti. Dnes je dieťa prekážkou v práci, vo využívaní možno voľného času, v cestovaní. V tom je dnes problém, a nie v tom, že štát nedáva dávku na prvé dieťa. To je podľa mňa obrovský omyl, pani kolegyňa. Európa vymiera. Slovensko začína tiež vymierať. Na Slovensku sa už niekoľko rokov ročne predá viac áut, ako sa narodí detí. To znamená, nie je to v tom, že by štát málo podporoval prvé dieťa. Aj vy určite a mnohí z nás tu sme z rodín, kde naši rodičia boli oveľa chudobnejší ako my a mali oveľa viac detí. To jednoducho je v niečom úplne inom. Pani kolegyňa, čiže mohli by sme spoločne hľadať riešenie, ako pomôcť práve v tom, aby sa na Slovensku rodilo viac detí, druhých, tretích, štvrtých. A jedna moja poznámka, ktorá nesúvisí len s týmto návrhom, ktorý nepovažujem za dobrý. Včera večer, keď sme z parlamentu prišli domov, tak som si vypočul správu, že ministerstvo sociálnych vecí pripravuje takisto novú dávku. A priznám sa, že sa mi zastavuje rozum, ako takéto návrhy môžu vôbec publikovať z ministerstva sociálnych vecí, že rodičovský príspevok bude dostávať aj matka, ktorá bude pracovať a dá dieťa do jaslí. Dobre som to počul, lebo som si to dvakrát vypočul. No ak takýto návrh chce niekto poslať z ministerstva do parlamentu, tak prosím pána ministra, aby to včas zastavil. Predsa je to hlúposť a ešte dokonca s vetou, že ženy, ktoré pracujú a dajú dieťa do jaslí, sú znevýhodnené voči matkám, ktoré sa o to dieťa starajú. Ak niekto zabudol, o čom je rodičovský príspevok, tak pripomeniem, že je určený tej matke, ktorá sa zriekne svojej kariéry na istý čas a venuje sa výchove dieťaťa. A spoločnosť toto oceňuje rodičovským príspevkom, že to dieťa nezverí zariadeniu, či sú to jasle alebo škôlka, lebo tá stojí verejný rozpočet dnes možno 7 000, možno 8 000 korún mesačne na jedno dieťa, už nehovoriac o tom, keď sa matka stará o dieťa celodenne, menej míňa peňazí z rozpočtu zdravotníctva, lebo je to dieťa menej často choré. A čo sa týka diskriminácie, naopak, ženy, ktoré sa venovali svojim deťom, dnes majú nižšie dôchodky. Tie rodiny majú nižšie príjmy preto, lebo obaja rodičia nepracujú, že nie sú živiteľmi obaja. To znamená, takáto cesta alebo táto forma pomoci rodinám, ak to je signál, že sa ušetrilo viac peňazí na sociálnych dávkach a teraz sa hľadá forma, ako ich minúť a vrátiť späť do rodín, je ten najhorší spôsob. Pani kolegyňa, je mi to ľúto, mali ste už aj lepšie návrhy, tento návrh, bohužiaľ, ja nebudem môcť podporiť.
Klus, Martin, podpredseda NR SR (2019-10-17):
Ďakujem, pani ministerka. Ďalšia otázka je od pána poslanca Nemkyho, nevidím ho v sále, takže mu prepadáva otázka. A otázka... (Reakcia z pléna.) Áno je? Výborne. Takže pán poslanec Nemky sa pýta pána ministra hospodárstva Slovenskej republiky Petra Žigu: „Vážený pán minister, štát opäť podporí nákup elektromobilov. Aká bude výška príspevkov a kto sa môže uchádzať o tento príspevok?“
T. Cabaj, podpredseda NR SR: (2009-11-04):
Panie poslankyne, poslanci, vystúpili všetci prihlásení do rozpravy, preto vyhlasujem rozpravu za skončenú. Chce rozprave zaujať stanovisko pán navrhovateľ? Len, panie poslankyne, poslanci, chcem upozorniť, po záverečnom vystúpení pána ministra a spravodajcu budeme o rozpočte hlasovať.
M. Hort, podpredseda NR SR: (2008-05-15):
Teraz poprosím o slovo spoločnú spravodajkyňu z výboru pre sociálne veci a bývanie pani poslankyňu Miladu Belásovú, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči.
Lehotský, Tomáš, poslanec NR SR (2021-05-10):
Ďakujem veľmi pekne. Reagovať budem, ale tých smerákov tu už nezostalo veľmi veľa. Pán Taraba, tej prvej otázke som úprimne nerozumel, kľudne si ju môžme prejsť potom osobne. Druhá smerovala, predpokladám, k tomu, že kde delenie moci na, na súdnu, výkonnú a legislatívnu. Ak ste narážali na to, že pani Kolíková má byť garantom spravodlivosti tým spôsobom, že priamo ovplyvňuje výber sudcov a tak ďalej a tak ďalej, to, samozrejme, nie je pravda, ani to tak nebolo myslené. Nerozumiem, prečo vám to napadlo. Ministerstvo spravodlivosti vytvára legislatívne predpoklady na to, a rozprával som o tom aj v rozprave, to znamená napríklad reforma Súdnej rady, vytvorenie Najvyššieho správneho súdu a podobne, čiže vytvára legislatívne predpoklady na to, aby súdnictvo fungovalo tak, ako má. Nie ako fungovalo doteraz. Pán Kamenický tu už nie je, ale teda spomínali tu viacerí, chcem povedať veľmi zodpovedne, že materiál mi nepripravovala pani Kolíková, bol to Soros, pán Kamenický ma nepočúval pozorne, lebo teda nikdy som nespomenul, že som bol zodpovedný za, za nomináciu pani Kolíkovej. Pán Kamenický hovoril aj o tom, že sa, že sa máme báť alebo bojíme o preferencie. Tak to je trošku iný strach, ako sa báť, že človek skončí vo väzení. Tento strach úplne v pohode prijímam, o tie preferencie teda. Hovoril aj o manažéroch Penty a v spojení s touto vládou. Ja teda robím rozdiel medzi tým, že niekto je manažérom Penty, dostane sa na nejakú funkciu a že niekto sedí s manažérom Penty v byte a pije kolu a dohaduje sa o nomináciách. To je pre mňa obrovský rozdiel. Pán Saloň sa rozčúlil, čiže asi som trafil do čierneho. Pýtal sa na, na zdôvodnenie a fakty, ktorými by som vyvrátil tvrdenia SMER-u. Ja si myslím, že ich veľmi bezpochyby vysvetlila pani Kolíková. Prečo som hovoril o všetkých tých zatýkaniach? Je pre mňa dôležité hovoriť a prichádzať na to, aká je motivácia tých ľudí... (Prerušenie vystúpenia časomerom.)
B. Bugár, podpredseda NR SR: (2003-07-02):
Pán poslanec Soboňa, nech sa páči. Vy nestrácate poradie a máte slovo.
Laurenčík, Milan, podpredseda NR SR (2020-07-14):
Prosím, prezentujme sa a hlasujme. (Hlasovanie.) Prítomných 144, za 92, proti 1, zdržalo sa 50, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalšie návrhy, pani spravodajkyňa.
Brixi, Otto, poslanec NR SR (2015-06-30):
Ďakujem pekne. Takže budem reagovať na pani docentku Žitňanskú. Pani doktorka, ono veci sa majú tak, že niekedy ten život prinesie aj potrebu priniesť nejakú legislatívnu zmenu, ktorá možno nie je pripravovaná s tak veľkým časovým predstihom, a to iba kvôli tomu, lebo na strane druhej stojí veľké množstvo spotrebiteľov, v tomto prípade občanov, ktorí, žiaľbohu, sa stávajú obeťami mnohých spoločností, ktoré zneužívajú ich sociálnu situáciu, tieseň, rozumovú vyspelosť. A, žiaľbohu, priznávam, že pôvodný zámer pri novele zákona o ochrane spotrebiteľa pri podomovom a zásielkovom predaji mal za cieľ chrániť všetkých občanov a chrániť ich aj pro futuro, ale, žiaľ, treba si uvedomiť, že v ochrane spotrebiteľa stojíme stále pri veľkých korporáciách, pri veľkých firmách, pri špekulantoch, stále na strane tej, ktorá ťahá za kratší koniec, a niektoré veci prináša život a treba ich riešiť flexibilne. Táto novela, tento pozmeňujúci návrh vzišiel na základe iniciatívy nielen našej, ale na základe iniciatívy ŠOI-ky, sekcie spotrebiteľov na ministerstve hospodárstva a vzišiel v takej kvalite a v takom vecnom rozsahu, ktorý bude predmetnú situáciu, o ktorej som zadychčaný hovoril, riešiť. Takže, prosím, nezhadzujme tú teraz nejakú dobrú aktivitu, ja viem, že vás možno niekedy mrzí, že ste za vašej vlády nedokázali spotrebiteľov ochrániť ani zbla, ochrana spotrebiteľa bola nulová. Tu sa za tri roky prijali zákony, pani docentka, ktoré ľudí priniesli opäť na stranu spravodlivosti v boji so šmejdmi a s podobnými sociálnymi výpalníkmi, takže prosím či pána ministra, či pána bývalého štátneho tajomníka, či nás dvoch, ak chcete diskutovať, tak veďte diskusiu vecne, a, prosím, skúste byť trošku pozorná a rozumná. Ďakujem.
M. Hort, podpredseda NR SR: (2008-11-05):
Pán poslanec Minárik reagovať nepotrebuje. Skôr než vyhlásim prestávku pred hlasovaním, chcem sa spýtať, či k tomuto návrhu zákona sa niekto do rozpravy hlási ústne. Konštatujem, že sa hlásia nasledovní poslanci: pani poslankyňa Lucia Žitňanská, pán poslanec Gyula Bárdos, pán poslanec Pavol Kubovič, pán poslanec Tibor Cabaj. Uzatváram možnosť prihlásiť sa k tomuto návrhu zákona ústne. A prerušujem rozpravu k tomuto bodu. V rozprave budeme pokračovať po hlasovaní. A teraz vyhlasujem prestávku do 17.05 hodiny. A žiadam všetkých, ktorí sa nachádzajú v priestoroch Národnej rady, aby sa dostavili do rokovacej sály, budeme o 17.05 hodine pokračovať hlasovaním. (Prestávka.) (Po prestávke.)
Laurenčík, Milan, podpredseda NR SR (2021-05-03):
Ďalšiu faktickú poznámku má pán poslanec Ján Ferenčák, nech sa páči.
Zmajkovičová, Renáta, podpredsedníčka NR SR (2013-12-06):
Pán poslanec Novotný nenachádza sa v sále. A teraz vystúpi v rozprave pán poslanec Hudacký.
Zs. Simon, minister pôdohospodárstva SR: (2005-02-02):
Vážený pán predsedajúci, vážené pani poslankyne, vážení páni poslanci. Predkladaný návrh zákona vláda Slovenskej republiky prerokovala a schválila 12. 1. 2005. Dovoľujem si vás požiadať o jeho prerokovanie a vyjadrenie súhlasu s ním. Ďakujem pekne za pozornosť. Pán predsedajúci, skončil som.
P. Hrušovský, predseda NR SR: (2004-05-19):
(Hlasovanie.) 141 prítomných, 70 za návrh, 11 proti, 59 sa zdržalo, 4 nehlasovali. Návrh sme neschválili. Prosím, ďalší návrh... M. Abelovský, poslanec: Ďalší pozmeňujúci, doplňujúci návrh predniesol pán poslanec Blajsko. Opäť sa týka § 2 návrhu zákona. Navrhuje ponechať Okresný súd Kežmarok, ako spoločný spravodajca navrhujem, aby sme nehlasovali o tomto návrhu, vzhľadom na to, že schválením predchádzajúcich bodov by tento bol v protirečení.
Fecko, Martin, poslanec NR SR (2012-07-27):
Ďakujem pekne, pani predsedajúca. Pán kolega, chcel by som sa opýtať pri tých požiadavkách, jasné, ja som tiež za to, aby to tam bolo. Ten, čo má k tomu vzťah a vie to robiť, nedalo by so to dať ešte, že napríklad možnože niektorí majú dlhodobú prax v tejto oblasti, že boli by ako, takže neviem, či som to prepočul, keby sa dalo aj takto, bolo by to super, lebo možnože tá prax môže nahradiť to vzdelanie, samozrejme, lebo si dali, ja neviem, 15 – 20, neviem koľko rokov, lebo mám za to, že aj takýto druh, alebo druh, no, excuse me, nie je to druh, ale proste takýto človek by sa mohol uchádzať a byť asistentom pri tomto veterinárnom lekárovi. Takže toto mi tak trošku akože napadlo, že či takto by sa to nedalo riešiť. Ďakujem.
Kolesík, Andrej, poslanec NR SR (2015-09-24):
Ďakujem pán predsedajúci. Štefan, trošku ma mrzí tvoje vystúpenie, lebo zdá sa mi, ako keby si nepochopil podstatu verejného záujmu a veľkých, významných investícií. Významné investície sú definované zákonom o významných investíciách, to nie je ktorákoľvek alebo akákoľvek investícia, lebo tak ako povedal jeden z kolegov v týchto faktických poznámkach, že kto si čo zmyslí. Tam sú presne definované podmienky, ktoré musí významná investícia spĺňať a jednoducho to, že vlastníctvo je nedotknuteľné, veď ja s tebou súhlasím. Ale uvedom si jednu vec, Štefan, vyvlastnenie je posledným krokom v celom procese predchádzajúcich krokov, prichádza k nemu až vtedy, ak nie je možná iná dohoda. A už som to tu minule hovoril pri zákone o významných investíciách, v 90 a viac percentách, či už pri líniových stavbách, cestách, diaľniciach dochádza k dohode za primeranú náhradu a vyvlastnenie naozaj v troch, v siedmich, v desiatich maximálne percentách. Takže nestraš ľudí, že teraz príde zlý štát a zoberie im ich roličku alebo záhradu alebo niečo, o čom ani možno nevedeli, že sú vlastníkmi alebo to desiatky rokov nevyužívali. A, Štefan, neverím tomu, že ty nechceš, aby na Slovensko prichádzali investori, ktorí dajú prácu tisíckam ľudí, tisíckam rodín. Vzniknú multiplikačné efekty, zvýši sa príjem obyvateľstva, odvody, dane a všetok tento kolobeh. Neverím tomu, že ty by si to nechcel.
V. Veteška, podpredseda NR SR: (2004-12-03):
(Prerušenie rokovania o 13.04 hodine.)
P. Paška, predseda: (2008-06-18):
Ak si nájdete, pán Mikloško, niekoho z bývalých kolegov z KDH, určite vás budú informovať o ďalšom postupe. (Prerušenie rokovania o 11.22 hodine.) (Pokračovanie rokovania o 14.00 hodine.)
A. Belousovová, podpredsedníčka NR SR: (2009-09-16):
Teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky so vstupom Slovenskej republiky do Medzinárodnej agentúry pre obnoviteľné zdroje energie . Návrh vlády je pod tlačou 1157 a spoločná správa výborov je ako tlač 1157a. Návrh vlády odôvodní minister hospodárstva Ľubomír Jahnátek. Nech sa páči, pán minister, ujmite sa slova.
Pellegrini, Peter, predseda NR SR (2015-05-05):
Ďakujem veľmi pekne. Otváram rozpravu. Konštatujem, že som dostal jednu písomnú prihlášku. Pán poslanec Hlina je prihlásený písomne. Nech sa páči, má slovo, potom dám možnosť prihlásiť sa do rozpravy ústne.
Paška, Pavol, predseda NR SR (2014-06-04):
Hlasujeme. (Hlasovanie.) 139 prítomných, 41 za, 96 proti, 2 sa zdržali. Tento návrh sme neschválili.
Sopko, Miroslav, poslanec NR SR (2018-02-13):
Ďakujem za slovo, pani predsedajúca. Veľmi oceňujem vo vystúpení pani poslankyne to, že tu správne uviedla ten rozpor, ktorý tu je medzi danou zmenou, ktorú sa tu snažíme navrhovatelia presadiť v súčasnosti platným audiovizuálnym zákonom. Hádam sme tu všetci preto, aby sme podobné veci, podobné rozpory odstraňovali. Myslím si, že tu netreba pozerať na to, kto tento návrh zákona predkladá. Treba triezvo uvažovať a robiť všetko preto, aby takéto rozpory tu jednoducho neboli. Nielen kvôli tomu, že ide o rozprávky. Je pravda, že v rozprávkach zvyčajne naozaj dobro zvíťazí nad zlom, ale niekedy tie rozprávky, hlavne tie moderné, končia aj inými spôsobmi. Každopádne snaha sa cení. Je dôležité tiež povedať, že sám osobne oceňujem to, čo tu bolo spomenuté ohľadom viac využívania titulkovania i rozprávok, i filmov, pretože naozaj počúvaním sa deti dokážu učiť podstatne rýchlejšie. Mám to overené z domu pri svojich deťoch. Ale napokon, keď sa tak nad tým zamyslím, spomínam si na slová Václava Havla, ktorý svojho času čosi povedal o nádeji, možnože to všetci poznáte. Že tá nádej nie je o tom, robiť veci preto, že dobre dopadnú, ale robiť ich napriek tomu, ako dopadnú. Takže verím, že tá nádej nám tu ostane, že rozumné veci raz prejdú a možnože aj tento návrh zákona nakopne ministerstvo kultúry, aby poriešilo aj túto vec, ktorá sa tu vyskytuje momentálne v právnom systéme a je zbytočná. Ďakujem.
Poliačik, Martin, poslanec NR SR (2013-05-22):
Teraz budeme hlasovať o návrhu pána poslanca Viskupiča nepokračovať v rokovaní o návrhu zákona.
Laurenčík, Milan, podpredseda NR SR (2020-06-05):
Ďakujem. Prosím, zaujmite miesto pre navrhovateľa. Teraz dávam slovo spravodajkyni, ktorú určil navrhnutý gestorský výbor pre sociálne veci, predsedníčke tohto výboru pani poslankyni Jane Žitňanskej. Nech sa páči, máte slovo.
Jurinová, Erika, podpredsedníčka NR SR (2015-03-20):
Pán poslanec Novotný.
P. Paška, predseda NR SR: (2007-11-28):
(Hlasovanie.) 140 prítomných, 63 za, 66 proti, 11 sa zdržalo. Bod 20 zo spoločnej správy sme neschválili.
Hlina, Alojz, poslanec NR SR (2015-06-16):
Ďakujem pekne. Žiaľ, asi sme sa dopracovali k stavu, kde budeme musieť rozmýšľať nad tým, ako je možné obmedziť štát v dispozícii s majetkom, lebo disponuje s ním tak, ako s ním disponuje a možno toto je nejakým spôsobom cesta. Legitimitu tomu vieme dať tým, že koľko ľudí, nieže ja som si to zmyslel, nieže pán Huba si to zmyslel, ale legitimitu tomu dáme cez nejaké vyjadrenie podpisov. Proste to je vec, ktorá nás asi čaká, a mali by sme sa tým podľa mňa s tým zaoberať. Ja som ešte zabudol povedať jednu vec a nedá mi, aby som ju nepovedal. Pri tom hradnom kopci, to je to čaro, že naozaj sa nám stretla elita, elita tohto národa sa stretla pri plienení hradného kopca. Elitný rozviedčik pán Široký sa stretol s elitným kachličkárom pánom, jak sa on volá? Jaj, Paškom. Vidíte, už zíde z očí, zíde z mysle. Potom tam majú ešte, koho tam máte? Ešte tam máte slabučkého ministra Maďariča, ktorého si budeme pamätať ako ministra, za ktorého sa to udialo. Naozaj sa udialo to, že keď 2 000 rokov vážení, 2 000 rokov chodili k nášmu hradnému kopcu pútnici, kupci, emisári, možno súčasníci Ježiša Krista, možno, Cyril a Metod tam boli určite, lebo oni nešli do Ružinova, vtedy Ružinov nebol, hej? Svätopluk. Tam chodili, nastala doba, kde to skončilo. Nastala doba, kde to skončilo a už tam bude len arogancia SMER-u, už tam budú len autá, pneumatiky a pach benzínu. Posledný pútnik tam príde zajtra. Ja uzavriem ten cyklus, trištvrte roka som sa s tým trápil, posledný pútnik doslovne tam príde zajtra, k tej hradnej bráne a uzavrie to, lebo už viac sa urobiť nedá. Ja už viacej veci naozaj urobiť neviem, je mi to ľúto, ospravedlňujem sa všetkým, ak by niekto povedal, že sa dalo. Ja som naozaj urobil, čo som mohol, nepodarilo sa.
Hrnčiar, Andrej, podpredseda NR SR (2018-09-17):
Pani poslankyňa Cigániková je ďalšou vystupujúcou v rozprave, nech sa páči.
Dostál, Ondrej, poslanec NR SR (2021-02-04):
To ešte len uvidíme, či je uznášaniaschopná. Pán podpredseda, dajte, prosím, hlasovať o tom, že Národná rada prerokuje vládny návrh zákona v druhom čítaní.
Dostál, Ondrej, poslanec NR SR (2019-05-16):
Dovoľte, aby som vystúpil ako spravodajca určený ústavnoprávnym výborom. Návrh zákona spĺňa z formálnoprávnej stránky náležitosti uvedené v rokovacom poriadku. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s lehotou na prerokovanie v druhom čítaní do 18. júna 2019. Ako spravodajca odporúčam, aby sa Národná rada uzniesla, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
Krúpa, Juraj, poslanec NR SR (2021-06-22):
Áno, samozrejme, ja reagujem, ja len vysvetlím jedno, rozdiel medzi zaočkovanými a nezaočkovanými je ten, že tí zaočkovaní neležia v špitáli na COVID, tí nezaočkovaní v ňom ležať budú, keď príde ďalšia vlna, tak nahrnú sa do špitála, do nemocníc a zaberú všetky miesta. Kde budú potom tí, ktorí potrebujú tiež lekársku starostlivosť? Kde sú tí, ktorí potrebujú operácie, ktorí majú, ktorí majú, ja neviem, karcinómy, ktorí majú ďalšie problémy, a takisto im hrozí, že (povedané so smiechom), že nebudú ošetrení alebo nebudú ošetrení včas, pretože nemocnice budú plné covidových pacientov. No kto bude za to zodpovedný? No tí, ktorí budú presviedčať tých ľudí, že očkovanie je riziko, a títo ľudia potom budú mrieť. Kto je za to zodpovedný?! Kto? No vy.
Grendel, Gábor, podpredseda NR SR (2021-04-01):
Trinásť faktických poznámok na vystúpenie pána poslanca Krajčího. Končím možnosť prihlásiť sa s faktickými poznámkami. Ako prvý pán poslanec Suja.
Vons, Peter, poslanec NR SR (2021-09-21):
Ďakujem. Pán predsedajúci, dajte, prosím, hlasovať o návrhu zákona ako celku.
Grendel, Gábor, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomných 127 poslancov, za 83, proti 2, zdržalo sa 39 poslancov, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Pán poslanec.
Grendel, Gábor, podpredseda NR SR (2020-09-24):
Pán poslanec Krúpa.
B. Bugár, podpredseda NR SR: (2002-07-02):
(Hlasovanie.) Prítomných 99 poslancov, za návrh 93, zdržali sa 2, nehlasovali 4. Konštatujem, že sme schválili vládny návrh novely zákona č. 367/2000 Z. z. o ochrane pred legalizáciou príjmov z trestnej činnosti. Nasleduje hlasovanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom záchrannom zbore a mení zákon č. 314/2001 Z. z. o ochrane pred požiarmi (tlač 1508). Spoločným spravodajcom je pán poslanec Vavrík. Nech sa páči, môžeme pristúpiť k jednotlivým hlasovaniam. R. Vavrík, poslanec: Vážený pán podpredseda, v rozprave vystúpil 1 poslanec, pani poslankyňa Angelovičová, ktorá podala pozmeňujúci návrh. Najskôr však navrhujem, aby ste dali hlasovať o 14 bodoch zo spoločnej správy. Gestorský výbor navrhol, aby sa spolu hlasovalo o bodoch 1, 2, 3, 4, potom 7, 9, 10, 11, 12, 13 a 14, a odporúča, aby tieto body Národná rada prijala.
P. Hrušovský, podpredseda NR SR: (2001-09-05):
L. Pittner, poslanec: Dovoľte mi, pán predsedajúci, Národná rada, prvý návrh na hlasovanie uviesť, a to vzhľadom na oprávnenie, ktoré ma ako spravodajcu výboru oprávňujú v zmysle § 73 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov odporúčať, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky v znení neskorších predpisov na tom, že po rozprave odporúča predmetný návrh zákona prerokovať v druhom čítaní.
Laurenčík, Milan, poslanec NR SR (2017-12-12):
Ďakujem za slovo. Takisto ako spolupredkladateľ by som sa chcel prihovoriť teda všetkým poslancom a poďakovať Mirovi za uvedenie tohto zákona a prihovoriť sa k tomu, aby takýto návrh zákona podporili, pretože je to ozaj jednoduchý a rozumný návrh, ktorý nie je o žiadnej politike. Je to o tom, aby sme našim motoristom pomohli, aby sme poplatok za diaľnicu považovali za poplatok a nie za nejakú skrytú daň, pretože keď ten poplatok alebo tá diaľničná známka má platiť 365 dní a platí menej, tak vlastne na ten jeden deň to vychádza viac a je to nejaká skrytá daň. Keďže je to aj technicky možné, tak nevidím žiaden dôvod, aby tomu tak nebolo. A chcem len podotknúť, že aj v susedných krajinách to takto je. Myslím, že v Maďarsku majú takúto známku, ktorá platí 365 dní, a ten problém tam nemajú. Ďakujem veľmi pekne.
Kašper, Igor, poslanec NR SR (2023-03-17):
Ďakujem pekne. Takže znovu, vážim si vystúpenie pána rektora, ktorý na rozdiel od kolegyni Zemanovej a jej kolegov, ktorí vždy hľadajú spôsob, ako sa to nedá a dávajú príklady len tie negatívne z praxe, čo ma veľmi mrzí. Ale myslím si, že šport je naozaj fenomén a šport spája a toto je presný príklad toho, ako sa to naozaj dá. Aj na našom výbore, keď sme začali túto debatu spolu s Karolom a s ostatnými kolegami, tak celá opozícia aj s koalíciou sa spojila a dali sme spoločné stanovisko a spoločné uznesenie na podporu tejto myšlienky a ja som za to veľmi rád a veľmi hrdý. Čo sa týka pripomienky pána kolegu, že by sa mal možno upraviť potom aj ten školský zákon, viete, no paradox je to, že musíme my s takouto iniciatívou zákonov prichádzať a neprichádza ministerstvo školstva, teda hlavne to minulé, a preto dochádza k tomuto alebo k tejto malej nezrovnalosti a možno bude treba opraviť aj kvôli tomu školský zákon, ale my veľmi radi ho upravíme, lebo ako som už dnes raz povedal, čo je viac ako život a zdravie detí? Takže budem rád, keď tento zákon prejde do ďalšieho čítania, aj keď, a keď si aj kolegovia z SaS uvedomia dôležitosť toho, že všetci v tejto sále alebo veľká väčšina Slovenska hľadá spôsob, ako sa to dá, pretože dve-tri hodiny telesnej výchovy nie je malý a zanedbateľný rozdiel a môžeme takýmto spôsobom navýšiť počet minút telesnej a športovej výchovy až o sto percent napríklad aj tým, že by sme dve hodiny telesnej a športovej výchovy spojili a tým by sme vlastne nejakým spôsobom obmedzili tie prestoje, čo sa týka už prestávok alebo samotného prezliekania. Takže ja verím, že nakoniec zdravý rozum zvíťazí a všetci podporia tento zákon v prvom čítaní.
V. Veteška, podpredseda NR SR: (2003-03-06):
K. Mitrík, poslanec: Ďakujem pekne za slovo. Nebudem reagovať na faktické pripomienky, len poviem jeden holý fakt o tej energetickej lobby. V predvolebnej kampani, keď som ešte primátoroval, mal som istú skupinu energetikov pozvanú na radnicu, pretože mesto Spišská Nová Ves minulý rok získalo cenu Zlatý negavat ako najlepší energetický podnik vo výrobe tepla na Slovensku, a vyrábame aj elektrickú energiu. Zo stretnutia však nebolo nič, pretože dotyčná dáma, ktorá zastupovala túto spoločnosť, mi oznámila, že naši priatelia z rozvodných závodov, nebudem ich, samozrejme, menovať sa nemôžu zúčastniť tohto stretnutia, ktoré pre naše mesto bolo kľúčové, pretože odišli s Ficom, podporovať pána Fica na míting. To je moja odpoveď.
Pellegrini Peter, podpredseda NR SR (2020-03-25):
(Hlasovanie.) Prítomných 137 poslancov, za 49, proti 88. Tento návrh sme neschválili.
Danko, Andrej, podpredseda NR SR (2024-01-19):
Pán poslanec Šmilňák. Pripraví sa pán poslanec Hajko.
Bittó Cigániková, Jana, poslankyňa NR SR (2020-11-12):
Ďakujem pekne. Prosím vás pekne, prosím členov zdravotníckeho výboru, po skončení ústavnoprávneho výboru budeme za... (pozn. red.: Chýba koniec textu kvôli výpadku mikrofónu.) (Prerušenie rokovania o 12.09 hodine.) (Pokračovanie rokovania o 13.00 hodine.)
Paška, Pavol, predseda NR SR (2012-09-11):
Vážené pani poslankyne, páni poslanci, budeme pokračovať v rokovaní hlasovaním o prerokovaných bodoch, tak ako sme si to odsúhlasili pri schvaľovaní programu 7. schôdze. Poprosím vás, aby ste zaujali svoje miesta. Poprosím pána poslanca Glendu, aby ako určený spravodajca z výboru pre verejnú správu a regionálny rozvoj uviedol hlasovanie v druhom čítaní o vládnom návrhu zákona č. 575 o organizácii činnosti vlády a organizácii ústrednej štátnej správy. Je to tlač 84. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 84.)
Klus, Martin, poslanec NR SR (2019-05-14):
Rád by som sa poďakoval kolegovi poslancovi Dostálovi za prednesenie tohto pozmeňujúceho návrhu. Považujem ho za mimoriadne dôležité práve kvôli tomu, že pomenoval o. i. jeden z dôležitých princípov právneho štátu, a teda ten, že občan môže robiť všetko to, čo mu zákon nezakazuje. A práve my nevidíme celkom zmysel v tom, aby tam bolo akékoľvek obmedzenie, aby tam boli akékoľvek výnimky. A ak sa teda rozprávame o tom, že tu majú byť dodržané určité ľudské práva a slobody, ktorými ste okrem iného zdôvodnili aj to, že tu rokujeme v skrátenom legislatívnom konaní o niečom, čo ste predtým pokazili, tak potom toto je presne princíp, na základe ktorého verím tomu, že občania akejkoľvek národnosti, akéhokoľvek národa na území Slovenskej republiky sa budú môcť cítiť ako tí, ktorých ľudské práva a slobody sú ctené. Ďakujem pekne za podporu a verím, že to prejde širokou zhodou v rámci pléna.
Kollár, Boris, predseda NR SR (2021-06-30):
Chce sa vyjadriť k rozprave spoločný spravodajca?